KBANK ส่ง “กสิกร ชอฟต์” ถือหุ้นใหญ่ “มาโค เทคโนโลยี” สัดส่วน 75%
KBANK ส่งบริษัทย่อย “กสิกร ชอฟต์” เข้าทำสัญญาซื้อ “มาโค เทคโนโลยี” เป็นผู้ถือหุ้นรายใหญ่ในอัตรา 75% เดินหน้าธุรกิจสนับสนุนเกี่ยวกับเทคโนโลยีสารสนเทศแก่กลุ่มธุรกิจทางการเงินของธนาคาร
KBANK ส่งบริษัทย่อย “กสิกร ชอฟต์” เข้าทำสัญญาซื้อ “มาโค เทคโนโลยี” เป็นผู้ถือหุ้นรายใหญ่ในอัตรา 75% เดินหน้าธุรกิจสนับสนุนเกี่ยวกับเทคโนโลยีสารสนเทศแก่กลุ่มธุรกิจทางการเงินของธนาคาร
15 มี.ค. 2566

ธนาคารกสิกรไทย จำกัด (มหาชน) หรือ KBANK ขอแจ้งผ่านตลาดหลักทรัพย์ให้ทราบว่า ในวันที่ 15 มีนาคม 2566 บริษัท กสิกร ชอฟต์ จำกัด (KASIKORN SOFT COMPANY LIMITED) (“*KSoft”) ซึ่งเป็นบริษัทย่อยที่ธนาคารถือครองหุ้นทั้งหมดได้เข้าทำสัญญาซื้อหุ้น บริษัท มาโค เทคโนโลยี จำกัด โดยเข้าเป็นผู้ถือหุ้นรายใหญ่คิดเป็นสัดส่วน 75% ของจำนวนหุ้นที่จำหน่ายได้แล้วทั้งหมด
ทั้งนี้ บริษัท มาโค เทคโนโลยี จำกัด ได้รับอนุญาตจากธนาคารแห่งประเทศไทยให้อยู่ภายในกลุ่มธุรกิจทางการเงินธนาคารกสิกรไทย แล้วเมื่อวันที่ 1 กันยายน 2565 โดยมีทุนจดทะเบียน: 8,250,000 บาท และชำระแล้ว 8,250,000 บาท เพื่อประกอบธุรกิจสนับสนุนเกี่ยวกับเทคโนโลยีสารสนเทศแก่กลุ่มธุรกิจทางการเงินของธนาคาร